
Ministru kabineta sēdes protokollēmums

Informatīvais ziņojums "Par Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" atskaites punkta termiņa kavējumu"

· 1. Pieņemt zināšanai iesniegto informatīvo ziņojumu.
· 2. Labklājības ministrijai sagatavot un virzīt izskatīšanai Ministru kabinetā grozījumus Ministru kabineta 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi", paplašinot mērķa grupas atbilstības kritērijus, nosakot kvotu pārdales nostiprināšanas nosacījumus projektos, kā arī paredzot iespējamos risinājumus gadījumos, kad mērķa grupas persona pārtrauc dalību 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" (turpmāk – 3.1.2.1.i. investīcija) otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" (turpmāk – otrā kārta) projektā. Mērķa grupas atbilstības kritēriju paplašināšanā ņemt vērā, ka tā pieļaujama atbilstoši Padomes lēmumā, ar ko groza 2021. gada 13. jūlija Īstenošanas lēmumu (ES) par Latvijas atveseļošanas un noturības plāna novērtējuma apstiprināšanu, noteiktajām prasībām attiecībā uz  3.1.2.1.i. investīcijas mērķa grupu.
· 3. Pieņemt zināšanai, ka 3.1.2.1.i. investīcijas otrās kārtas 115. atskaites punkta "konkrētas mērķa grupas izvēle mājokļa fiziskās pieejamības uzlabošanai" un 116. atskaites punkta "iepirkumu līgumu noslēgšana personu ar invaliditāti mājokļu vides pieejamības pasākumu nodrošināšanai", un 117. mērķrādītāja "nodrošināta pieejamība mājokļa videi 259 personām ar invaliditāti" pieļaujamā izpilde ir ne mazāk kā 95 procenti no noteiktajām vērtībām.
· 4. Pieņemt zināšanai informatīvajā ziņojumā noteikto kvotu pārdales kārtību starp pašvaldībām.
· 5. Labklājības ministrijai veikt nepieciešamās darbības mērķa grupas personu rezerves veidošanai, ja pēc pārskatītajiem mērķa grupas atbilstības kritērijiem atbalstāmā mērķa grupa pārsniegs 259 personu kopskaitu.

